Britney Spears kissé rövid ruhába bújt - Világsztár | Femina
Britney Spears kissé rövid ruhába bújt
Az új erőre kapott Britney Spears a régi jó hollywoodi módszerekhez folyamodik a még nagyobb feltűnés érdekében.
Ha az ember a huszadik század végének sztármiliőjét szeretné elemezni, minden bizonnyal Britney Spears élete kitüntetett helyet kapna. A 27 éves énekesnő pályafutása alatt megélte mind a hullámhegyeket, mind a hullámvölgyeket.
Ünnepelt és agyonhajszolt tinisztárból szinte pillanatok alatt vált férjes asszonnyá, majd kisgyermekes anyukává – és közben egyre-másra érkeztek a sokkoló hírek depressziójáról és megbomló elmeállapotáról.
Az idei év aztán hatalmas változásokat hozott a poptündérke életébe, hiszen végre komolyan elhatározta, hogy visszatér a zenei piacra. Testét ugyanúgy összekapta, mint lelkét, és 2008 végére új albummal örvendeztette meg rajongóit.
Britney újra támad
Az új Britney immáron karcsú alakkal és szexis külsővel igyekszik a világ tudtára adni, ezentúl ismét kell számolni vele a slágerlistákon. Nemrég ünnepelt születésnapjára is a lehető legdögösebb próbált lenni, bár egy kissé mintha túllőtt volna a célon.
A szexisnek szánt öltözék olyannyira felpolcolta és kiemelte a melleit, hogy némelyik fotón még mellbimbója is kibukkanni látszik a fekete ruha alól. Persze a világsztártól nem váratlan az ilyesfajta feltűnés.
Bizonyára jól emlékeznek még a bulvárolvasók a hölgyemény egyéb villantásaira, még a régi szép, lánykori időkból, amikor hol a cickója villant elő, hol egyéb, intim testtájéka nézett farkasszemet a lesifotósok lencséjével.
Most már csak az a kérdés, vajon Britney tényleg vissza akar térni a botrányokozás nőcis eszközeihez, vagy inkább igyekszik végre bebizonyítani, nemcsak zűrös szöszi, hanem igazi poptehetség is.